Wiljatuulen tuvassa: Kesäelämää
Eilen kävimme taas saunomassa ja yhden yön tietämän viettämässä mökkielämää. Oli ihana peilityyni järvi ja lämmin vesi uiskennella.
Makasin terassin keinussa JUJU-kerhon kirja käsissä, välillä mansikkapirtelöä maistellen. Kyllä kesä on ihanaa aikaa :)
Paikallisen palo- ja pelastuslaitoksen vene oli illan suussa partiointikierroksellaan. Näillä vesillä tuo uljas punainen on suurimpia mitä näkyy. Olen pyrkinyt bongaamaan sitä kameraani jo jonkin aikaa. Vauhti sillä yleensä on niin kova, että kun äänen kuulee, ei kameraa ehdi ajoissa näppeihinsä saamaan.
Meillä on erittäin kova uimaripoika tyttöystävineen lähes mökkinaapurina. Tämä pari asustaa sen verran kaukana että harvoin käyvät mökillä mutta nyt eilen olivat. Joukossa oli kolmaskin "vesipeto". Eilen illalla havahduimme kun kuului iloista puheen sorinaa ja polskimista aivan rantamme tuntumasta. Nämä nuoret polskuttivat vastapäiseen saareen välillä uintilajia vain vaihdellen. Hetken siellä rannalla ilta-auringosta nautiskeltuaan tulivat samalla tavoin pois. Ei voi kuin ihailla tuota mahtavaa uintikuntoa mikä noilla nuorilla on.
Tunnisteet: kukkia, mökkielämää
MaMMeli 27 heinäkuuta, 2011 23:59
Ihana mökki ja ihana kesä:) Mitä muuta voi toivoa?
Tarina 28 heinäkuuta, 2011 11:04
Suvi-illan leppeys, mikäs sen ihanampaa.
Sari 28 heinäkuuta, 2011 15:37
Keinu ja kirja! Ihana yhdistelmä! :)
Marika 28 heinäkuuta, 2011 22:58
Kesällä on ihana lukea ulkona ja nauttia auringosta ja itikoista :)
Sesse 30 heinäkuuta, 2011 10:06
Ompas ollut riittoisia siemeniä...
Lissu 30 heinäkuuta, 2011 20:42
Tulin kylään, ihanaan kylään. Mukavaa viikon/kuunvaihdetta.